इस बॉलीवुड एक्टर ने हॉलीवुड सुपरस्टार को बेच डाला पेन, दिया ये गुरु मंत्र...देखें Viral Video  
राजकुमार राव ने लियोनार्डो को बेचा पैन
सोशल मीडिया पर जमकर वायरल हो रहा है वीडियो
राजकुमार राव फिल्म 'मेड इन चाइना' में जल्द आएंगे नजर
बॉलीवुड एक्टर राजुकमार राव (Rajkummar Rao) यूं तो अपनी फिल्मों के किरदार और जबरदस्त एक्टिंग को लेकर बेहद चर्चा में रहते हैं, लेकिन इस बार राजकुमार राव अपने एक वीडियो से खूब सुर्खियां बटोर रहे हैं. दरअसल, हाल ही में, राजकुमार राव की फिल्म 'मेड इन चाइना (Made In China)' का ट्रेलर रिलीज हुआ, इस फिल्म में एक्टर एक सेल्समैन का किरदार निभा रहे हैं. अपनी मार्केटिंग स्ट्रेटजी से सबको चौंकाने वाले रघु यानी राजकुमार राव ने लियोनार्डो डिकैप्रियो (Leonardo Decaprio) को भी इस तरह पैन बेच डाला कि सब हैरान रह गए. राजकुमार राव और लियोनार्डो का ये वीडियो सोशल मीडिया पर खूब वायरल हो रहा है. हालांकि राजकुमार राव ने हॉलीवुड स्टार के वीडियो को अपने वीडियो के साथ मर्ज करके इसे तैयार किया है.
When Raghu bhai met Leo bhai.
A post shared by  Raj Kummar Rao (@rajkummar_rao) on Oct 12, 2019 at 5:02am PDT
इंटरनेट पर तेजी से वायरल हो रहे इस वीडियो में जब टाइटेनिक (Titanic) फेम हॉलीवुड एक्टर बोलते हैं, 'ये पैन मुझे बेचो' इस पर वहां मौजूद कई लोग उस पैन को नहीं बेच पाते, हालांकि जब राजकुमार राव से पूछा जाता है तो वह बोलते हैं, 'लियो भाई क्या हाल है, ये जो पैन है, पैन आपकी कहानी है लेकिन रिफिल हीरो है. आप पैन को नहीं रिफिल को बेचो, सेल हीरो, आपको दुनिया का राजा जैसा महसूस होगा.'
राजकुमार (Rajkummar Rao) का ये वीडियो सोशल मीडिया पर जमकर वायरल हो रहा है. बता दें, एक्टर राजकुमार राव और मौनी राय की फिल्म 'मेड इन चाइना (Made In China)' 25 अक्टूबर को रिलीज होने वाली है. फिल्म के प्रमोशन के लिए अब राजकुमार और मौनी रॉय जोरो-शोरो से लगे हैं.